Bodyguard (drama)

Drama Bodyguard ialah sebuah drama televisyen yang ditayangkan di Slot Aksi TV3.

Sinopsis 
Mengisahkan lima orang jejaka Faris (Fattah Amin), Rayyan (Azrel Ismail), Daniel (Idris Khan) Rahul (Lan Siro) dan Basri (Sabhi Saddi) yang bekerja di bawah agensi pengawal peribadi milik Natasha (Farahdhiya). Pelbagai cabaran terpaksa dihadapi oleh mereka sewaktu menjadi bodyguard.

Setiap seorang daripada mereka mempunyai kemahiran yang berbeza-beza. Faris ialah seorang pakar penembak. Rayyan sebagai pakar taktik peperangan. Rahul dan Basri pula pakar dalam kombat dan medik. Manakala Daniel pakar perunding dan dalam bidang teknologi.

Namun dalam melaksanakan tugas dan misi yang berisiko, lima orang pengawal ini bukan sahaja bakal bergelut dengan risiko profesion mereka tetapi juga konflik kehidupan peribadi mereka tersendiri. Malah soal cinta juga turut menjadi sebahagian daripada kisah ini apabila Natasha terperangkap dengan cinta segitiga bersama Faris dan Rayyan.

Faris menjalin hubungan cinta dengan majikan mereka tanpa pengetahuan rakan lain. Dalam diam, Rayyan turut menyukai Natasha. Rayyan meminta bantuan Faris untuk menambat hati majikannya itu dan bermulalah konflik antara mereka. Pun begitu, tugas sebagai pengawal keselamatan tetap berjalan seperti biasa apabila agensi itu menerima banyak permintaan pelanggan.

Setiap pelanggan datang dengan pelbagai masalah. Ia menjadikan tugas mereka lebih mencabar dari semasa ke semasa. Dalam satu kejadian, Rahul meninggal dunia akibat terkena tembakan. Tempatnya digantikan dengan Basri (Sabhi Saddi).

Apakah risiko yang bakal mereka hadapi? Bagaimanakah lima jejaka ini bakal menyempurnakan tugas mereka?

Pelakon 
 Fattah Amin sebagai Faris
 Azrel Ismail sebagai Rayyan
 Sabhi Saddi sebagai Basri
 Lan Siro sebagai Rahul
 Idris Khan sebagai Daniel
 Farahdhiya sebagai Natasha
 Elya Miera sebagai Erra
 Adibah Yunus sebagai Alissa
 Erry Putra sebagai Taufik
 Nafiez Zaidi sebagai Adam
 Eyka Farhana sebagai Yasmin
 Addy Ashraf Sebagai Hakim

Rujukan 

Siri drama televisyen Malaysia
Rancangan TV3
Drama Melayu